internet vaartha 201 Views
– యూనుస్‌ఖాన్‌
కరాచీ : వన్డేల నుంచి వైదొలగాలనే ఆకస్మికంగా నిర్ణయం తీసుకోలేదని పాకిస్థాన్‌ సీనియర్‌ క్రికెటర్‌ యూనుస్‌ఖాన్‌ స్పష్టం చేశాడు.కాగా పాకిస్థాన్‌ క్రికెట్‌ బోర్డుకు తనపై నమ్మకం లేకపోవడం వల్లే అంతర్జాతీయ వన్డేలకు వీడ్కోలు చెప్పినట్లు యూనుస్‌ ఖాన్‌ వివరించాడు.తనది ఎంత మాత్రం ఆకస్మిక నిర్ణయం కాదంటూ తొలిసాపి పెదవి విప్పిన యూనుస్‌ అసంతృప్తి వ్యక్తం చేశాడు.ఇటీవల ఇంగ్లండ్‌తో జరిగిన వన్డే సిరీస్‌లో ఓటమికి తనకు పరోక్షంగా బాధ్యుణ్ని చేశారని యూనిస్‌ ఖాన్‌ ఆవేదన వ్యక్తం చేశాడు.తాను వన్డేల నుంచి ఆకస్మికంగా తప్పుకోవడం వల్లే జట్టు ఆ సిరీస్‌లో ఓటమి పాలైందని కోచ్‌ వకార్‌ యూనిస్‌ చేసిన వ్యాఖ్యలపై మాట్లాడటానికి నిరాకరించిన యూనిస్‌ఖాన్‌  దానికి తగిన సమయం వచ్చినపుడు అతనినే అడుగుతాఆనన్నాడు.ఇది చాలా దురదృష్టం,ఇంగ్లండ్‌తో సిరీస్‌కు తాను కారణం కాదన్నాడు,నేను ఇంకా చాలా కాలం ఆడదామనుకున్నా నాపై జట్టుకు నమ్మకం లేదు,అది కోచ్‌ వకార్‌ యూనస్‌ కావచ్చు,వేరే ఎవరైనా కావొచ్చు,దానివల్లే బయటలకు వచ్చా అని యూనుస్‌ పేర్కొన్నాడు.తాను ఎప్పుడో వన్డేల నుంచి తప్పుకున్నానని,అయితే వరల్డ్‌ కప్‌లో ఎక్కువ మ్యాచ్‌లు ఆడే అవకాశం దక్కలేని కారణంగానే ఇంతకాలం నిరీక్షించాల్సి వచ్చిందన్నాడు.కాగా తనది ఆకస్మిక నిర్ణయం ఎంతమాత్రం కాదని ఒక ప్రశ్నకు సమాధానం చెప్పాడు.
కాగా టెస్ట్‌లకు గుడ్‌ బై చెప్పే సమయం వచ్చినపుడు ఆ ఫార్మెట్‌ నుంచి కూడా వైదొలుగుతానన్నాడు.అది ఎప్పుడనేది తన స్వీయ నిర్ణయంపై ఆధారపడి ఉంటుందని టెస్ట్‌ల్లో 9 వేల పరుగులు చేసి పాకిస్థాన్‌ తొలి ఆటగాడిగా నిలిచిన యూనున్‌ పేర్కొన్నాడు.గత ఏడాది నవంబర్‌్‌లో ఇంగ్లండ్‌తో తొలి వన్డే అనంతరం యూనిస్‌ఖాన్‌ వన్డేల నుంచి వీడ్కోలు తీసుకున్న సంగతి తెలిసిందే.